 Dhinaca kale, Guddoomiyaha Maxkamadda Sare oo waraysi kooban magaalada London ku siiyey telefiishanka HCTV, isagoo faahfaahin ka bixiyey shirarka uu kaga qaybgalay dalka Ingiriiska, waxaannu yidhi; Dib-u-habayn weyn oo dhinaca garsoorka ah ayaa ka socda Somaliland oo la xidhiidha ballaadhinta adeegyada loo fidiyo bulshada, Maxkamadaha guur-guura, casriyeynta dhinaca kaabayaasha ama agabka lagu shaqeeyo, markaas anigoo taas daba socda si aan ugu ololeeyo ayaan halkan Ingiriiska u joogaa, waxaanan ka soo qaybgalay shirweyn oo caalami ah oo ay ka qaybgaleen ilaa dhawr iyo toban dal oo ay ka mid yihiin qaar ka socda qaaradda Afrika, sida Somaliland, Ghana Gaana, Uganda. 